=== Forholdet til udlandet ===
[[Fil:Atelier_de_Nicolas_de_Largilli%C3%A8re,_portrait_de_Voltaire,_d%C3%A9tail_(mus%C3%A9e_Carnavalet)_-002.jpg|thumb|upright|left|[[Voltaire]].]]
Christian havde flere udenlandske kontakter, her iblandt [[Voltaire]]. I 1766 havde Christian ydet Voltaire 1.000 rigsdaler i støtte i forbindelse med den såkaldte Sirvin-affære. Sirvin var en protestant, der blev anklaget for mord på sin sindsforvirrede datter, angiveligt fordi denne skulle have ønsket at konvertere til katolicismen. Skønt alt pegede mod en ulykke, lod den katolske myndighed tilkendegive, at man anså Sirvin for skyldig. Sirvin flygtede til Schweiz og fik kontakt med Voltaire, som på sin side søgte økonomisk støtte til Sirvin.<ref>Langen (2002), s. 8</ref> Ud over Christian ydede også Frederik i Preussen, Katarina i Rusland og kong Stanislav af Polen bistand. Voltaire skrev et takkebrev til Christian, hvori han roses for sin venlighed og sit oplyste sindelag. Brevet afsluttedes med et hyldestdigt til Christian. Brevet fra Voltaire blev offentliggjort i danske aviser, sikkert som led i en kongelig pr-kampagne. Da Christian kort efter besluttede at foretage en rundrejse i Europa, var et besøg hos Voltaire et oplagt indslag i denne.<ref name="La 10">Langen (2002), s. 10</ref>
 
=== Udlandsrejsen 1768-69 ===
[[Fil:CHRISTIANviiportrait.jpg|thumb|upright|right|Christian 7. i [[1768]], malet af [[Nathaniel Dance-Holland]].]]
[[Fil:Christian 7s doktordiplom fra cambridge.jpg|thumb|upright|Christian 7.s [[doktorgrad|doktordiplom]] fra [[Universitetet i Cambridge]].]]
Den [[6. maj]] [[1768]] drog kongen på en udlandsrejse med et følge på 55 personer, som rejste via Tyskland, Nederlandene over [[Den Engelske Kanal|Kanalen]] til England og herfra til Frankrig, hvor han opholdt sig i [[Paris]].<ref>Langen (2002), s. 5</ref> Som barnebarn af [[Georg 2. af Storbritannien|kong Georg 2.]] og svoger til Georg 3. havde Christian 7. nær tilknytning til England;<ref>https://academic.oup.com/ehr/article-abstract/XXXI/CXXI/59/448502?redirectedFrom=PDF</ref> men Georg 3. var alligevel nervøs ved udsigten til at få sin berygtede danske svoger på besøg. Dog forløb opholdet ret problemfrit, og Christian viste sig overalt gavmild mod folkemængden og arrangerede også et flot maskebal til ære for sit værtskab.<ref>https://www.historytoday.com/archive/king-denmark’s-masquerade</ref> Han modtog ærestitler ved universiteterne i [[Oxford]] og [[Cambridge]]; men han og hans kumpaner foretog en runde i Londons [[bordel]]ler, og raserede det tilviste logi i St. James's Palace.<ref>Karl Shaw: ''Royal Babylon'' (s. 45), Virgin 1999, {{ISBN|1-7535-0360-3}}</ref>
Titler Religion Samfund Historie Videnskab Uddannelsesinstitutioner Universiteter